Xenarthra

Ang superorder na Xenarthra ay isang pangkat ng mga mamalyang plasental(impraklaseng Eutheria) na nabubuhay lamang ngayon sa mga Amerika at kinakatawan ng mga anteater, sloth at armadillo. Ang pinagmulan ng order na ito ay mababakas pabalik sa Paleohene mga 65 hanggang 60 milyong taon ang nakalilipas pagkatapos ng Mesosoiko sa Timog Amerika. Ang mga xenarthran ay umunlad at nagdibersipika ng malawak sa Timog Amerika sa panahon ng mahabang isolasyon nito at sumakop sa Antilles sa Simulang Mioseno at pagkatapos ay kumalat sa Sentral at Hilagang Amerika na nagsimula mga 9 na milyong taon ang nakalilipas bilang bahagi ng Great American Interchange. Ang halos lahat ng mga dating saganang megafaunang xenarthran gaya ng mga ground sloth, mga Glyptodont at mga pampathere ay naging ekstinto sa Wakas ng panahong Pleistoseno.

Mga sanggunian

Kategorya:Xenarthra